CITI TIESĪBU AKTI
EIROPAS KOMISIJA
Apstiprināts standarta grozījums ar aizsargātu cilmes vietas nosaukumu vai aizsargātu ģeogrāfiskās 
izcelsmes norādi apzīmēta lauksaimniecības produkta vai pārtikas produkta specifikācijā: 
publicēšana saskaņā ar Komisijas Deleģētās regulas (ES) Nr. 664/2014 6.b panta 2. un 3. punktu 
(2023/C 18/09)
Šis paziņojums ir publicēts saskaņā ar Komisijas Deleģētās regulas (ES) Nr. 664/2014 (1)6.b panta 5. punktu.
Paziņojums par produkta specifikācijā izdarīta standarta grozījuma apstiprināšanu dalībvalsts izcelsmes 
aizsargāta cilmes vietas nosaukuma vai aizsargātas ģeogrāfiskās izcelsmes norādes gadījumā (Regula (ES)  
Nr. 1151/2012)
“Torta del Casar”
ES Nr.: PDO-ES-0213-AM02 – 21.10.2022
ACVN (X) AĢIN ( )
1. Produkta nosaukums
“Torta del Casar”
2. Dalībvalsts, pie kuras pieder ģeogrāfiskais apgabals
Spānija
3. Dalībvalsts iestāde, kas paziņo standarta grozījumuAugkopības un lopkopības ģenerāldirektorāts, kas pakļauts Estremaduras autonomā apgabala valdības Reģionālajai 
lauksaimniecības, lauku attīstības, iedzīvotāju un teritorijas ministrijai
4. Apstiprinātā grozījuma apraksts
Standarta grozījums attiecas tikai uz produkta specifikācijas E sadaļas 2. punktu (“Sierotavas”). Tas paredz tikai svītrot 
konkrēto minimālo derīguma termiņu (210 dienas no izgatavošanas datuma) apakšpunktā “Nosūtīšana” iepriekš 
minētajā punktā par sierotavām. Lai gan šis ir tikai nebūtisks labojums, grozījuma pieteikums paredz veikt nelielas 
izmaiņas attiecīgajā vienotajā dokumentā; proti, 3.6. punkta (“Ar reģistrēto nosaukumu apzīmētā produkta 
marķēšanas īpašie noteikumi”) pēdējā rindkopā arī tiek svītrots teikums, kas nosaka minimālo derīguma termiņu 
210 dienas no izgatavošanas datuma.
Šis ir labojums, kuru nekādā gadījumā nevar uzskatīt par Savienības grozījumu — tas neietekmē aizsargātu 
nosaukumu vai garantētu tradicionālo īpatnību, nevarētu padarīt saikni par spēkā neesošu un neparedz turpmākus 
produkta tirdzniecības ierobežojumus (drīzāk tas atceļ produkta tirdzniecības ierobežojumu).
(1)OV L 179, 19.6.2014., 17. lpp.LV Eiropas Savienības Oficiālais Vēstnesis C 18/18 19.1.2023.  
VIENOTS DOKUMENTS
“Torta del Casar”
ES Nr.: PDO-ES-0213-AM02 – 21.10.2022
ACVN (X) AĢIN ( )
1. Nosaukums
“Torta del Casar”
2. Dalībvalsts vai trešā valsts
Spānija
3. Lauksaimniecības produkta vai pārtikas produkta apraksts
3.1. Produkta veids
1.3. grupa. Siers
3.2. Apraksts par produktu, uz kuru attiecas 1. punktā minētais nosaukums
“Torta del Casar” ir siers, kas izgatavots no “Merino” un “Entrefino” šķirņu aitu svaigpiena. To sarecina ar augu 
izcelsmes fermentu (himozīnu), kas izgatavots no lapu artišoka (Cynara cardunculus), un nogatavina vismaz 60 dienas.
“Torta del Casar” jābūt ar tālāk norādītajām fizikālajām, fizikāli ķīmiskajām un organoleptiskajām īpašībām.
a)Fizikālās īpašības
— Forma: cilindriska, ar pārsvarā līdzenām virsmām, plakaniski izliektām malām un noapaļotām šķautnēm.
— Izmēri:
i.diametrs: vismaz 7 cm
ii.augstums: ne vairāk kā 50 % diametra
— Svars: ir trīs lieluma diapazoni ar maksimālo pielaidi 5 %:
i. lielie rituļi: 801–1 100 g
ii. vidējie rituļi: 501–800 g
iii. mazie rituļi: 200–500 g
b)Fizikāli ķīmiskās īpašības
— Tauku saturs sausnā: vismaz 50 %
— Sausna: vismaz 50 %
— pH: no 5,20 līdz 5,90
— NaCl: nepārsniedz 3,0 %
c)Organoleptiskās īpašības— Miza: puscieta, stingri izteikta un atdalīta no mīkstuma, viendabīgā okera krāsā, bez krāsvielām un tradicionāli 
tiek ierīvēta ar eļļu. Virsmā var būt nelielas plaisas.
3.3. Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)Reģistrētie aitu ganāmpulki jābaro saskaņā ar tradicionālo praksi, saskaņā ar kuru izmanto ģeogrāfiskā apgabala dabas 
resursus, veicot ekstensīvu vai daļēji ekstensīvu lauksaimniecisko darbību. Vajadzības gadījumā kā papildbarību var 
izmantot cieto lopbarību, salmus, barības maisījumus un koncentrātus.
Maksimālais ganāmpulka blīvums daļēji ekstensīvai lauksaimniecībai ir noteikts kā 1,8 ganāmpulka vienības uz 
hektāru (GV/ha). Tas nodrošina, ka papildbarība, kas iegūta ārpus ģeogrāfiskā apgabala, nepārsniedz piemērojamos 
tiesību aktos noteikto ierobežojumu.LV Eiropas Savienības Oficiālais Vēstnesis 19.1.2023. C 18/19  
Papildus dabiskajai veģetācijai, kas saistīta ar ekstensīvu vai daļēji ekstensīvu lauksaimniecību, ģeogrāfiskajā apgabalā ir 
pieejams arī siens, salmi, graudaugi vai no sēklām audzēti vīķi, ko var izmantot ganībās vai pēc ražas novākšanas 
izbarot kā zaļo vai sauso lopbarību.
Kā papildbarību lielākoties izmanto olbaltumvielas (soju un rapšu sēklas > 50 %) un graudaugus (miežus, kukurūzu un 
kviešus > 25 %). Galīgais maisījums, ko dod dzīvniekiem, sastāv galvenokārt no šīs pamatbarības (> 25 %), lopbarības 
kultūrām (lucerna, vīķi > 30 %), graudaugiem (kukurūza, mieži > 20 %) un sēklām (kokvilna, saulespuķes > 6 %).
Ģeogrāfiskajā apgabalā tehniski nav iespējams iegūt soju, rapšu sēklas, saulespuķes, kokvilnu vai lucernu.
Piens, ko izmanto “Torta del Casar” ražošanai, jāiegūst no “Merino” un “Entrefino” šķirņu aitām.
“Torta del Casar” ražošanā izmantotajam pienam kvalitātes un sastāva ziņā jābūt piemērotam siera siešanai, un tam 
jebkurā gadījumā:
— jābūt svaigam, nestandartizētam un tīram pilnpienam bez piemaisījumiem;
— jābūt ar tauku un olbaltumvielu saturu vismaz 11,0 % un ar olbaltumvielu saturu vismaz 4,8 %;
— jābūt ar pH robežās no 6,6 līdz 6,9.
3.4. Konkrēti ražošanas posmi, kas jāveic noteiktajā ģeogrāfiskajā apgabalā
Ģeogrāfiskais apgabals, uz kuru attiecas ACVN “Torta del Casar”, atrodas Kaseresas (Cáceres) provincē, kas ietilpst 
Estremaduras (Extremadura) autonomajā apgabalā (Spānija), un tas ir definēts šā dokumenta 4. punktā. Ražošanas 
posmi, kam jānorit minētajā apgabalā, ir šādi:
— piena ražošana, kā noteikts 3.3. punktā;
— siera siešana, tostarp sarecināšana, griešana, formēšana, presēšana, sālīšana un nogatavināšana.
3.5. Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumiSieru var nosūtīt porcijās, ko veido puse vai ceturtdaļa rituļa. Iepakojumu var brīvi izvēlēties, ja vien tas saglabā 
produkta integritāti un galīgo kvalitāti.
3.6. Ar reģistrēto nosaukumu apzīmētā produkta marķēšanas īpašie noteikumi
Lai garantētu produkta izcelsmi un autentiskumu, veseli vai sagriezti siera rituļi sertificētiem operatoriem ir jāmarķē 
ģeogrāfiskajā apgabalā. Kā norādīts šā dokumenta 3.2. punkta c) apakšpunktā, “Torta del Casar” ir siers ar puscietu 
mizu, tāpēc nav atļauts šai mizai piestiprināt noņemamus identifikatorus, piemēram, kazeīna etiķetes, lai nodrošinātu 
izsekojamību. Līdz ar to vienīgais, kas var apliecināt produkta autentiskumu un izcelsmi, ir sertifikācijas etiķete, uz 
kuras ir uzdrukāts partijas numurs un unikālais sērijas numurs, un operatoriem tā ir jāuzliek uz katra siera gabala 
pirms nosūtīšanas, lai apliecinājumu varētu veikt Regulatīvās padomes uzraudzībā un lai netiktu apdraudēta 
izsekojamība. Tāpēc tas nav vienotā tirgus ierobežojums.
Galīgajam marķējumam ir jāsastāv no sierotavas tirdzniecības etiķetes un sertifikācijas etiķetes, kas neatdalāmi un 
neizdzēšami jānovieto uz katra sertificētā veselā vai sagrieztā siera gabala, un galīgā atbildība par to pareizu 
izmantošanu jāuzņemas reģistrētajam operatoram.
Galīgajā marķējumā jānorāda arī partijas numurs, minimālais derīguma termiņš un visa cita attiecīgajos tiesību aktos 
paredzētā informācija.
ACVN “Torta del Casar” logotips:
LV Eiropas Savienības Oficiālais Vēstnesis C 18/20 19.1.2023.  
4. Ģeogrāfiskā apgabala īsa definīcija
Ģeogrāfiskais apgabals, kurā tiek ražots piens un izgatavots siers “Torta del Casar”, atrodas Los Llanos de Cáceres, Sierra 
de Fuentes un Montánchez apgabalos Kaseresas provinces dienvidu un centrālajā daļā, kas ietilpst Estremaduras 
autonomajā apgabalā (Spānija).Minētais apgabals aizņem aptuveni 400 000 ha, un tajā ietilpst šādas pašvaldības:
Albalá, Alcuéscar, Aldea del Cano, Aliseda, Almoharín, Arroyo de la Luz, Arroyomolinos, Benquerencia, Botija, 
Brozas, Cáceres, Casar de Cáceres, Casas de Don Antonio, Garrovillas,
Herreruela, Hinojal, La Cumbre, Malpartida de Cáceres, Monroy, Montánchez, Navas del Madroño, Plasenzuela, Ruanes, 
Salvatierra de Santiago, Santa Ana, Santa Marta de Magasca, Santiago del Campo, Sierra de Fuentes, Talaván, Torremocha, 
Torreorgaz, Torrequemada, Torre de Santa María, Valdefuentes, Valdemorales un Zarza de Montánchez.
5. Saikne ar ģeogrāfisko apgabalu
5.1. Ģeogrāfiskā apgabala specifika
a) Dabas faktori
— Reljefs: ražošanas apgabals atrodas uz ziemeļiem no Sierra de San Pedro, un to ietver Badahosas (Badajoz) 
province, upes Magasca un Almonte austrumos un Tagus ziemeļos. Ģeogrāfiskā apgabala stepei līdzīgo 
līdzenumu šķeļ Sierra de Fuentes, kas stiepjas no ziemeļrietumiem uz dienvidaustrumiem, un augstums virs 
jūras līmeņa ir no 250 līdz 450 m.
— Augsne: augsne sastāv no smilts, smilšmāla vai māla, tā nav pārāk auglīga, veido diezgan plānu virskārtu un 
ir izveidojusies, sadaloties granīta pamatiežiem. Ir daudz akmeņainu atsegumu, kas veido tā sauktos 
berrocales vai barruecos, kuru labi zināms piemērs ir Malpartida de Cáceres. Kultūraugu audzēšanai piemērotu 
vietu ir maz, un lielākā daļa apgabala tiek izmantota aitu ganīšanai.
— Klimats: apgabalā valda kontinentālais klimats ar garām, karstām vasarām un īsām, maigām ziemām. Gada 
vidējā temperatūra ir robežās no 15 °C līdz 18 °C, savukārt vasarās temperatūra var paaugstināties pat virs 40 °C. Nokrišņi, kas svārstās no 300 ml līdz 500 ml, ir neregulāri un novērojami galvenokārt pavasaros un 
rudeņos.
— Hidrogrāfija: papildus iepriekš minētajām ūdenstecēm, kas veido apgabala perimetru, ir arī citas, piemēram, 
Salor un Ayuela, kas ir Tagus pietekas, un Guadiloba, kas ir Almonte pieteka.
— Flora un dabiskie zālāji: augu valsts sastāv galvenokārt no zālaugiem, no tādām sugām kā Gramineae (Poa, 
Festuca un Agrostis ģints), Leguminosae (Medicago un Trifolium ģints) un Compositae, un tās ir ļoti barojošas 
sugas, taču aug lēni. Ir sastopami arī daži krūmu paveidi, piemēram, Genista un dzeloņslota, jo īpaši 
augstkalnu apvidos, un Quercus ģints koki (akmens ozoli, ogzīļu ozoli un korķa ozoli).
b) Vēsturiskie un ekonomiskie faktori
Ganāmpulku sezonāla pārvietošana un ganīšana ACVN “Torta del Casar” ģeogrāfiskajā apgabalā, kas noteikts šā dokumenta 4. punktā, ir praktizēta kopš neatminamiem laikiem. Šīs darbības ir savstarpēji cieši saistītas un ir 
dziļi iesakņojušās apvidos, kas veido ģeogrāfisko apgabalu, jo iepriekš aprakstītie dabas faktori lika cilvēkiem, 
kuri tur apmetās, maksimāli izmantot pieejamos resursus, lai uzturētu savu saimniecību.
Nabadzīgie dabas resursi šajā apgabalā veicināja lopkopības, jo īpaši aitkopības, rašanos. Ir pierādījumi, ka šajā 
apgabalā ganāmpulki ir ganīti jau kopš senseniem laikiem, un darbā Interrogatorios de la Real Audiencia. 
Extremadura al final de los tiempos modernos. Partido Judicial de Cáceres [Karaliskās tiesas protokoli. Estremadura 
modernā laikmeta beigās. Kaseresas tiesu apgabals] ir iekļautas 1791. gada liecības par sieru, ko izmantoja 
desmitās tiesas maksāšanai, un par aitām, kas deva pienu, lai gan tika turētas galvenokārt vilnas iegūšanai.LV Eiropas Savienības Oficiālais Vēstnesis 19.1.2023. C 18/21  
Tomēr, samazinoties vilnas vērtībai, piena un siera ražošana kļuva arvien svarīgāka, padarot “Torta del Casar” 
ražošanu par būtisku vietējās ekonomikas balstu.
c) Cilvēkfaktori
“Torta del Casar” īpašais raksturs ir saglabājies dabas faktoru, vēsturisko un ekonomisko faktoru un cilvēkfaktoru 
iedarbības rezultātā — siera meistara veidolā. Neraugoties uz ražošanas procesā notikušajām izmaiņām, kad siera siešanu mājas patēriņam aitu fermās, kur turēja ganāmpulkus, nomainīja mūsdienīgas sierotavas, kas tika 
būvētas tā, lai atbilstu jaunajām prasībām un tirgus pieprasījumam, siera meistaru prasmes vēl arvien ir būtiskas, 
jo joprojām ir vajadzīgas viņu īpašās zināšanas par izejvielām, procesiem un vēlamo rezultātu, ražojot “Torta del Casar”. Jānorāda, ka siera meistars kontrolē vairākus mainīgos lielumus, attiecībā uz kuriem nepieciešama īpaša 
pieredze šādu iemeslu dēļ:
— strādājot ar svaigu un nestandartizētu pilnpienu, kas ražots dažādos gadalaikos, piena sastāvs un 
bakterioloģija var ievērojami atšķirties un ietekmēt visu procesu;
— dabiskā Cynara cardunculus izmantošana, bez ekstrahēšanas vai standartizēšanas, padara sarecināšanas posmu 
īpaši sarežģītu un būtisku optimālai biezpiena veidošanai;
— lēmumu par to, kad griezt biezpienu un cik lieliem jābūt iegūtajiem graudiem, ietekmē iepriekš minētie 
faktori, un tas tiek pieņemts, pamatojoties uz pieredzi;
— formēšana ar rokām un presēšana ir procesi, kas prasa konkrētas zināšanas par to, cik daudz biezpiena 
jāievieto katrā veidnē un cik liels spiediens jāpieliek, lai sasniegtu nepieciešamo mitruma saturu;
— daudzo vides pārmaiņu rezultātā, kas turpinās visa gada laikā un ietekmē nogatavināšanas procesu, siers ir 
pastāvīgi jāuzrauga, lai pārliecinātos, ka viss norit pareizi.
Tikai pārzinot šos faktorus, ir iespējams nodrošināt intensīvu proteolīzi, procesu, kas saistīts ar piena 
olbaltumvielu sadalīšanos, un, ja tas notiek pirms pilnīgas mizas izveidošanās, tas piešķir “Torta del Casar” 
raksturīgo konsistenci un formu.
5.2. Produkta specifika
Konkrētās īpašības, kas “Torta del Casar” atšķir no citiem sieriem, ir tā krēmīgā konsistence, raksturīgā nedaudz 
rūgtenā garša un neparastā forma, kas atgādina torta de pan [maizes pudiņu] — tā platums pārsniedz garumu, malas 
ir noapaļotas un izliektas, gandrīz bez šķautnēm. Arī šā siera ēšanas veids nav tāds kā citiem sieriem, jo siera augšdaļa 
ir jānogriež kā vāciņš, lai tiktu klāt pie siera un tas neizplūstu. Siera uzglabāšanai “vāciņš” jāuzliek atpakaļ.
5.3. Cēloniska saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)
Tā kā ģeogrāfiskajā apgabalā 5.1. punkta a) apakšpunktā minēto īpatnību dēļ ir maz dabas resursu, iedzīvotāji savu 
saimniecību ir orientējuši uz lopkopību, it īpaši aitkopību, jo aitas ir labi pielāgojušās ģeogrāfiskajai videi. Tās audzē 
piena un siera ražošanai, jo vilnas vērtība ir samazinājusies.
Izturīgās un neizvēlīgās “Merino” un “Entrefino” šķirņu aitas ir lieliski aklimatizējušās ģeogrāfiskā apgabala pusstepēm 
līdzīgajos līdzenumos, un šo aitu piens, kas tiek izmantots bez jebkādas termiskās apstrādes, saglabā visu 
daudzveidīgo baktēriju floru, kas iegūta lauksaimniecības metodes rezultātā. Tas piešķir sieram raksturīgo “piena” 
un/vai “augu” aromātu.
Tāpat arī “Torta del Casar” raksturīgā neparastā forma ir saistīta ar neparasto nogatavināšanas veidu, kas neļauj 
saglabāt citiem sieriem tradicionālo formu.LV Eiropas Savienības Oficiālais Vēstnesis C 18/22 19.1.2023.  
Dabiskā augu izcelsmes fermenta (himozīna), kas iegūts no vietējā lapu artišoka (Cynara cardunculus), izmantošana 
apvienojumā ar siera meistara zināšanām nodrošina intensīvu proteolīzi nogatavināšanas posmā, kad miza vēl nav 
pilnībā izveidojusies, un tā rezultātā siera rituļi nevar izturēt paši savu svaru un mēdz saplakt un izspiesties uz 
sāniem, un tas piešķir šim sieram neparastu formu, kas siera mājražotājiem atgādināja torta de pan, no kā arī cēlies 
“Torta del Casar” nosaukums.
Šī intensīvā proteolīze arī piešķir “Torta del Casar” raksturīgo krēmīgo konsistenci.Visbeidzot, nedaudz rūgteno garšu, kas raksturīga “Torta del Casar”, nodrošina vietējais lapu artišoks (Cynara 
cardunculus), ko izmanto piena sarecināšanai.
Līdz ar to, lai varētu saražot sieru ar tādu formu, konsistenci, aromātu un garšu, kas raksturīga “Torta del Casar”, liela 
nozīme ir visam — gan svaigpiena iegūšanai no “Merino” un “Entrefino” šķirņu aitām, kuras audzētas ACVN 
ģeogrāfiskajā apgabalā, gan vietējā lapu artišoka (Cynara cardunculus) izmantošanai dabiska koagulanta statusā, gan 
tradicionālajām zināšanām, ko uzkrājuši siera meistari.
Atsauce uz specifikācijas publikāciju
(Regulas (ES) Nr. 1151/2012 8. panta 2. punkta d) apakšpunkts)
https://www.juntaex.es/documents/77055/621148/DOP+Torta+del+Casar.+Pliego+condiciones.pdfLV Eiropas Savienības Oficiālais Vēstnesis 19.1.2023. C 18/23